text: चयन समिति के प्रमुख एमएसके प्रसाद ने टीम घोषित करते हुए कहा, ‘ऑस्ट्रेलिया के खिलाफ पहले तीन वनडे के लिए टीम का चयन बोर्ड की रोटेशन नीति के हिसाब से किया गया है और इसके अनुसार अश्विन और जडेजा को विश्राम दिया गया है।’ प्रसाद ने कहा, ‘श्रीलंका दौरे में टीम का प्रदर्शन शानदार रहा था। अक्षर पटेल और युजवेंद्र चहल जैसे खिलाड़ियों ने बेहतरीन प्रदर्शन किया था, इसलिए इन्हें आगे भी बरकरार रखा गया है। यह उस नीति का हिस्सा है कि हमें अपने रिजर्व को मजबूत रखना है ताकि हम आगामी दौरों की भी तैयारी जारी रख सकें।’